Der mîssener hat sanges hort in sines herzen schrine
Der mîssener hat sanges hort in sines herzen schrine·
sin don ob allen rêsen doͤnen vert in eren schine·
da mit er bi rine· die singer leit in sin getwanc·
in fůrten vbers leber mer der wilden grifen zwene·
da lerte in vnder wegen doͤne singen ein sýrene·
lebte noch elene von kriechen si seit im ir dank·
dvr sin adelliches doͤnen dc da klinget hoh enbor·
er get an der wirde vor smaragden vnd saphiren·
er doͤnet vor vns allen sam dú nahtegal vor giren·
wan sol ze sinem sange vf einem messetage viren·
alsvs kan ich liren· sprach einer der von eggen sang·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse